Origami

Origami (折り紙, lonto ori artiliyo "momi’u", wawu ami’olo artiliyo "kartasi" to delomo bahasa lo Japangi) lowali seni tuwawu mongupi kartasi asaliliyo lonto Japangi. Bahan upilopohuna odelo kartasi utilanggulaliyo kartasi Origami meyambo kaini biasaliyo bontukliyo segi’ampa. Hasili lo origami lowali hasili ilomata pali lo’olu’u  motulete wawu mo’otariki bilohelo.

jmpl|Origami Rubah
 Wungguli 
Hilamaliyo lonto  buku The World Of Origami (1965) karya Isao Honda, wungguli lo origami pilopokiraliyo mungaliyo to’u manusia mulai hemoproduksi kartasi.

Produksi kartasi lowali to Abad bungaliyo sekitar tawunu 105 Masehi to  Tiongkok oleh Ts’ai Lun.

To abad ke-6, cara mohutu kartasi deloliyo ode Spanyol olo tawu Arabi wawu olo deloliyo de Japangi to Tawunu 610 Masehi olo tawu ngota Biksu Budha Tangguliyo te Doncho (Dokyo) lonto Goguryeo (semenanjung Korea).

Tiyo lopokonaliyo kartasi wanu mangiti to masyarakat Japangi to masa didihuliyo le Kaisar wanita Suiko. Origami lowali lola-loladu to kalangan tawu lo Japangi mulai sa’ati boyito wawu  waliyaliyomola

To zaman Heian (741-1191 Masehi) origami pilaracayaliyo lowali mopohuna odelo he’uto butulu sake (bohito) to’u  upacara penyembahan to kalangan kaum biksu Shinto, mongobuwa wawu ta keke’ingo.

Zaman Kamakura (1185-1333), dudutu origami u’otawalotawu tilanggulaliyo  noshi. Noshi asaliliyo lonto  limbu’o tahe noshi-awabi, artiliyo Tapu lo tiram molipa uyililade wawu he’anggapuwoliyo lowali yiyinta istimewa ode tawu lo Japangi.

Origami yilunayi’o wawu lowali alat uhepomisaliyo tuwango lipu golongan kalasi toyitao wawu kalasi to tibawa.

 Tilidalala origami 
 Origami Oli-oliyo’o (Action Origami)
Origami oli-oliyo’o pilohutu lonto kartasi mowali mokoliyo’o wolo bantuwalo lo ulu’u. 
 Origami Modular

Origami modular yito ulawuwa lo jumulah bagiyangi u’identik mohutu model pulitiyo. Ngope’e olo bagiyangi-bagiyangi sodorhana ,dabo wumbuta pulitiyo lebe barasa. Dadata model origami modular deuyito bali yilupi dekoratif odelo kusudama,uhihihede lonto origami klasik sababu putuliyo-putuliyo mowali popowumbutolo wolo mopohuna bola meyamob lemu. 

LupiliyoGolden Venture (meyambo ngope’e olo  Origami 3D) deuyito  jenis origami modular. Teya, kartasi pi’uwolo mowali segitiga sodorhana. Ratusan unit botiye popotipilolo tuwawu wolo uwewoliyo pohutu karya u mongulintingo. Jumulah lo unit uparalu dudu-dudu’a to lenggota lo’u mongulintingo wawu ukuran wawu modelliyo..
 Lupiliyo mobata (Wet-Folding) 
Lupiliyo mobata deuyito tehnik origami mo’otilapulo model wolo lupiliyo ulowu-lowu. 

 Lihat pula 
 Hobi
 Kapal terbang kertas
 Sanggar Origami Indonesia
 Washi
 Referensi 

 Pranala luar 
  Papyromania

(Inggris) Paper Planes

Kategori:Seni
Kategori:Budaya Jepang
Kategori:Kata dan frasa Jepang